b'\n_START_ARTICLE_\nKabinda\n_START_SECTION_\nKasaysayan\n_START_PARAGRAPH_\nMula 1966 hanggang 2015 bahagi ang Kabinda ng dating lalawigan ng Kasai-Oriental. Sa ilalim ng Artikulo Blg. 2 ng saligang-batas ng bansa, inihati ito sa tatlong bagong lalawigan: ang bago at mas-maliit na Kasai-Oriental, ang Lalawigan ng Sankuru, at ang Lalawigan ng Lomami. Bunga nito, napaloob ang lungsod sa lalawigan ng Lomami at naging kabisera nito.\n_START_SECTION_\nIkalawang Digmaang Congo\n_START_PARAGRAPH_\nNoong Ikalawang Digmaang Congo, lubhang napinsala ang Kabinda ng labanan sa pagitan ng mga puwersang Konggoles at rebeldeng Ruwandano, na pasulong sa kanluran patungo sa pook ng gumagawa ng mga diyamante sa paligid ng Mbuji-Mayi. Pinaligiran at nilusob ng mga rebelde ang bayan sa loob ng dalawang taon, ngunit nanatili ito sa ilalim ng pamamahala ng pamahalan'